Sportsklubber og børnehaver kan nu få oversat deres kampsedler og forældrebreve til arabisk, engelsk, urdu, somalisk og tyrkisk. Aalborg Kommune står bag oversætteren, der er at finde på www.mukufu.dk , og som står gratis til rådighed for foreninger og institutioner landet over. Man kan både finde standardbreve samt en række skabeloner til at bruge i klassiske situationer. Samtidig er der mulighed for at sammensætte sine egne beskeder til forældrene ved hjælp af ordlister med typiske vendinger. Mukufo.dk er et led i Aalborg Kommunes indsats for at integrere nydanskere gennem foreningslivet via Projekt F - Forening, Fritid og Flygtning. Nettjenesten er blevet til i et samarbejde mellem kommunen og informatikuddannelsen på Aalborg Universitet.
Oversættelsesservicen skal gøre det lettere for nydanske forældre i foreningsliv og institutioner.